stanford-oval/wikipedia huggingface dataset:
מחיצה בחלל הרחם

| --- | --- |
 תחום:  גינקולוגיה 
 קישורים ומאגרי מידע
 MeSH:  D000093665
 סיווגים
 ICD-10:  Q51 
 ICD-11:  LB44.4 
 
מחיצה בחלל הרחם (באנגלית: Uterine Septum) היא מום מולד של רקמה המחלקת את חלל הרחם לשני חלקים אורכיים, כאשר לחלקו החיצוני של הרחם נשמרת צורה תקינה. המחיצה יכולה להופיע בתצורות משתנות - כמחיצה חלקית או מלאה בתוך חלל הרחם, ובמקרים נדירים יותר כמחיצה שנכנסת לצוואר הרחם ואף לנרתיק.
סוגי המומים השונים בחלל הרחם
תסמינים וסימנים

מחיצה בחלל הרחם עלולה אף לא להיות ידועה, ולא להשפיע בתהליך הרבייה, כך שלרוב ניתן ללדת חרף קיומה. במקרים חמורים יותר, ישנה השפעה על הפוריות, שבאה לידי ביטוי בהפלה, בלידה מוקדמת ובמנח לידה פגום (אנ'). לפי מחקר שנערך בנושא, קיים סיכון של 60% להפלה ספונטנית, שנפוצה בעיקר בשליש השני של ההריון. אולם, ישנו ויכוח לגבי המספר המדויק, כאשר מחקרים אחרים טוענים שאחוז הסיכון נמוך יותר. מחקר אחר אף מצא שהסיכוי להפלה דווקא משמעותי יותר בשליש הראשון של ההיריון. המחיצה אף עלולה להשפיע על הכליות, ותועדו אף מקרים שבהם נפגע השלד.
גורמים

הרחם נוצר במסגרת תהליך ההתפתחות העוברית על ידי התמזגות של הצינוריות המולריאניות(אנ'). במהלך איחוד הצינוריות מתרחש תהליך ספיגה של הדופן המשותפת שלהן, על-מנת ליצור חלל אחד. תהליך ספיגת המחיצה מתחיל מלמטה וממשיך כלפי מעלה, ולכן בתהליך שלא הושלם באופן מלא, נותרת מחיצה בחלקו העליון של הרחם. הסיבות לספיגה לא מלאה של המחיצה אינן ידועות.
אבחנה

בדיקה של אגן הירכיים עשויה לגלות נרתיק כפול או צוואר-רחם כפול, שעבורם יש לערוך בחינה נוספת, מעמיקה יותר, שאחת מתוצאותיה האפשריות היא מחיצה בחלל הרחם. עם זאת, יצוין כי ברוב המטופלות אגן הירכיים תקין, כך שמרבית הבדיקות מתחילות על רקע בעיות פוריות.
שיטות יעילות לבדיקת מחיצה בחלל הרחם הן בדיקת אולטרה סאונד נרתיקית, בדיקת אולטרה סאונד גינקולוגי, בדיקת דימות תהודה מגנטית (MRI) והיסטרוסקופה (שְׁקִיפַת רֶחֶם). בדיקת אולטרה סאונד תלת-מימד חדשנית הומלצה כשיטה בלתי-פולשנית לדיוק האבחנה. בעבר, בטרם נכנסו לשימוש שיטות הדימות החדשות, צילום הרחם סייע במתן אבחנה. אולם גם רחם דו-קרני עלול היה לספק תמונה דומה, שכן אחד מסוגי המחיצות בחלל הרחם הנפוצים יותר הוא הסוג ההיברידי, שדומה במראהו לרחם דו-קרני כאשר נצפה בלפרוסקופיה.
אבחנה > אבחנה מבדלת

צורות אחרות של מום ברחם צריכות להילקח בחשבון בתהליך האבחנה המבדלת של המחיצה בחלל הרחם. רחם קשתי מכיל כיפת מחיצה שיורית, שאמנם קטנה ממחיצה בחלל הרחם, אף ההגדרות בין השתיים אינן מתוקננות, דבר היוצר שונות בספרות הרפואית העוסקת בשתי הבעיות.
כאמור לעיל, קיים דמיון בין רחם דו-קרני ובין מחיצה בחלל הרחם, היות שבשני המקרים חלל הרחם חצוי. אף על פי כן, בעוד שבמקרה הראשון גוף הרחם כפול (היינו ישנם שני ראשים, כפי שמצביע שמו), במקרה השני קיים רק גוף רחם אחד. כמו כן, רחם דו-קרני נוצר בעקבות אי-מיזוג שלם של איברי הרבייה באישה, ואילו מחיצה בחלל הרחם נוצרת בעקבות ספיגה חלקית. ההבחנה בין השניים חשובה, שכן מחיצה יכולה להיות מתוקנת באמצעות היסטרוסקופיה, ואילו רחם דו-קרני יתוקן באמצעות מטרופלסטיקה (אנ') דרך לפרוטומיה (אנ'). בזכות התקדמות שיטות ההיסטרוסקופיה בשנים האחרונות, הבדיקה אינה אלא החדרה לחלל הרחם של סיב אופטי דק, בעל קוטר של מילימטרים ספורים. בעקבות זאת, הבדיקה גורמת לאי-נוחות מעטה בלבד, ואינה דורשת הרדמה מלאה של המטופלת.
טיפול

כאמור, ניתן להסיר את המחיצה בעזרת ניתוח כירוגי. ניתוח היסטרוסקופי להסרת המחיצה הוא האפשרות המועדפת, מכיוון שההתערבות היא יחסית מועטה ובטוחה, כאשר הניתוח מבוצע על ידי מומחים. לאחר הניתוח, ניתן לבצע דימות של הרחם כדי לעקוב אחר ההסרה. עם זאת, אין זה מחייב להסיר מחיצה שלא גורמת לבעיות בחלל הרחם, במיוחד אצל נשים שלא מתכננות להיכנס להריון. ישנה מחלוקת באשר לכריתת מחיצה בחלל הרחם להורדת הסיכון בהירון, טרם ביצוע טיפולי פוריות.
אפידמיולוגיה

רוב המחקרים מבוססים על אוכלוסיות נשים שחוו אובדן היריון(אנ'), ולכן אינם מצביעים על שכיחות המחיצה בחלל הרחם באוכלוסייה הכללית. מחקר סקר שנערך על ידי וולפר ואחרים, שעוסק בנשים ללא היסטוריית בעיות פוריות, מצא שבקרב כ-3% מהנשים קיימת מחיצה ברחם. המום הרחמי השכיח ביותר במחקר היה רחם DES (אנ'), ששכיחותו 5%, בעוד של-0.5% היה רחם דו-ראשי. בנוסף לכך, מחיצה בחלל הרחם היא הגורם להפלות חוזרות בקרב 15% מהמטופלות שחוו אובדן היריון שנבע מבעיות אנטומיות.
ראו גם

מום בית הרחם
לקריאה נוספת

Valle, Rafael F. "Hysteroscopic treatment of partial and complete uterine septum." International journal of fertility and menopausal studies 41.3 (1996): 310-315.
הערות שוליים

↑  Pentti K. Heinonen, Complete septate uterus with longitudinal vaginal septum, Fertility and Sterility 85, 2006-03, עמ' 700–705 doi: 10.1016/j.fertnstert.2005.08.039
↑  V. C. Buttram, W. E. Gibbons, Müllerian anomalies: a proposed classification. (An analysis of 144 cases), Fertility and Sterility 32, 1979-07, עמ' 40–46 doi: 10.1016/s0015-0282(16)44114-2
↑  B. Woelfer, R. Salim, S. Banerjee, J. Elson, Reproductive outcomes in women with congenital uterine anomalies detected by three-dimensional ultrasound screening, Obstetrics and Gynecology 98, 2001-12, עמ' 1099–1103 doi: 10.1016/s0029-7844(01)01599-x
1 2  B Woelfer, Reproductive outcomes in women with congenital uterine anomalies detected by three-dimensional ultrasound screening, Obstetrics & Gynecology 98, 2001-12, עמ' 1099–1103 doi: 10.1016/S0029-7844(01)01599-X
↑  Ali M. El Saman, Ahmed Nasr, Reda M. Tawfik, Hazeem S. Saadeldeen, Müllerian Duct Anomalies: Successful Endoscopic Management of a Hybrid Bicornuate/Septate Variety, Journal of Pediatric and Adolescent Gynecology 24, 2011-08, עמ' e89–e92 doi: 10.1016/j.jpag.2011.02.013
↑  ד"ר דוד סוריאנו ופרופ' דניאל זיידמן, הפרעות במבנה הרחם, באתר המרכז לנשים ויולדות ע"ש יוסף בוכמן - המרכז הרפואי שיבא תל השומר
↑  Kemal Ozgur, Mete Isikoglu, Levent Donmez, Sergio Oehninger, Is hysteroscopic correction of an incomplete uterine septum justified prior to IVF?, Reproductive Biomedicine Online 14, 2007-03, עמ' 335–340 doi: 10.1016/s1472-6483(10)60876-0
↑  Anthony M. Propst, Joseph A. Hill III, Anatomic Factors Associated with Recurrent Pregnancy Loss, Seminars in Reproductive Medicine 18, 2000, עמ' 341–350 doi: 10.1055/s-2000-13723
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
מהאג'נאפאדות

המהאג'נאפאדות (Mahājanapadas) היו שש עשרה ממלכות שהתקיימו בהודו העתיקה מהמאות השישית עד הרביעית לפני הספירה, בתקופת העיור השנייה. חלקן היו מלוכניות וחלקן התנהלו בצורת שלטון דמוית רפובליקה, והיוו את הרפובליקטת העתיקות בעולם. אזכורים להן ניתן למצוא בטקסטים בודהיסטיים וג'ייניסטיים עתיקים וכן גם במהאבהארטה, אפוס מכונן של הודו.
היסטוריה

המאות ה-6–5 לפני הספירה נחשבות לרוב כנקודת מפנה בהיסטוריה ההודית המוקדמת. במהלך תקופה זו, קמו הערים הגדולות הראשונות של הודו מאז שקיעתה של תרבות עמק האינדוס. כולן קדמו לעליית הבודהיזם בהודו.
לפחות שתיים מהמהג'אנפדות היו ככל הנראה מעין "רפובליקות אריסטוקרטיות", שבהן השלטון מתחלק בין שליט למועצת אצילים. לאחרות היו צורות שונות של מונרכיה. טקסטים בודהיסטיים עתיקים כמו "אנגוטרה ניקאיה" מתייחסים לעיתים קרובות לשש עשרה הממלכות והרפובליקות שהתקיימו לפני תקופת הבודהה, אך מציינים אותן רק בשמן, ללא שום פרט היסטורי למעט במקרה של ממלכת מגדהה. טקסטים בודהיסטיים וג'ייניסטיים אחרים נוקבים במספרים אחרים אך בכל מקרה לא פחות מ-10 ולא יותר מ-20. חלק מהממלכות מוזכרות במהאבהארטה. האנגוטרה ניקאיה הבודהיסטית שהיא חלק מהקאנון הפאלי, מזכירה את קיומן של שש עשרה מדינות גדולות:
אנגה (Anga)
אסמקה (Asmaka)
אבנטי (Avanti)
צ'די (Chedi)
גנדהרה (Gandhara)
קסי (Kasi)
קמבוג'ה (Kamboja)
קוסלה (Kosala)
קורו (Kuru)
מגדהה (Magadha)
מלה (Malla)
מטסיה (Matsaya)
פנצ'לה (Panchala)
סורסנה (Surasena)
וג'י (Vajji)
וטסה (Vatsa)
רשימה של מהאג'נאפאדות > אנגה

ההתייחסות הראשונה לאנגה נמצאת באתהרוה - ודה, שם היא מוזכרת יחד עם מגדהה, ככל הנראה כעם מבוזה. ה־Jaina Prajnapana מדרג את אנגה בקבוצה הראשונה של האנשים האריים. היא הייתה מרכז מסחר ימי. בהמשך, אנגה סופחה על ידי מגדהה.
רשימה של מהאג'נאפאדות > אסמקה

המדינה של אסמקה כללה את אזור אנדרה פראדש של ימינו, טלנגנה ומהראשטרה. בירתה הייתה פוטאנה או פוטלי, המקבילה לבודהן של ימינו בטלנגנה, והיא מוזכרת בשם "פאודניה" במהאבהראטה.
רשימה של מהאג'נאפאדות > אוונטי

מדינת אוונטי הייתה ממלכה חשובה במערב הודו והייתה אחת מארבע המונרכיות הגדולות בהודו בעידן שלאחר בודהה. שלוש האחרות היו וטסה, קוסאלה, ומגאדה. שטחה חפף בערך למלווה המודרנית במאדהיה פראדש של היום. אוונטי הייתה מרכז חשוב של הבודהיזם וכמה מההוגים המובילים שלו נולדו והתגוררו בה.
רשימה של מהאג'נאפאדות > צ'די

ממלכת צ'די מוזכרת בריג ודה, עם מלכה, קאשו צ'אידיה. בירתה, סוקטימטי, מוזכרת במהאבהארטה. היא הייתה ממוקמת ליד נהר היאמונה באמצע הדרך בין ממלכת קורו לווטסה.
רשימה של מהאג'נאפאדות > גנדהארה

צמר מגנדהארה נזכר בריג-ודה. בני גנדהאר ומלכם מתבלטים במהאבהראטה כבעלי ברית חזקים של הקורו נגד הפאנדאווים. על פי מסורות פוראניות, הנסיכים של המדינה הזו הגיעו משושלתו של דרוהיו שהיה מלך מפורסם בתקופת הריג-וודית ואחד מחמשת בניו של המלך יאיאטי משושלת הירח. טקסשילה ופושקלוואטי, שתי הערים של מהג'נפדה זו, נקראו על שם טקסה ופושקרה, שני בניו של בהראטה, נסיך איודיה ואחיו הצעיר של האל ראמה.
רשימה של מהאג'נאפאדות > קמבוג'ה

קמבוג'ה מוזכרת באוסף החוקים והכתבים של המלך אשוקה (צו מס' XIII) ובמהאבהראטה. בירתה הייתה כנראה "ראג'פורה" (ראג'ורי המודרנית) בדרום מערב קשמיר. בקמבוג'ה הייתה נהוגה צורה של רפובליקה.
רשימה של מהאג'נאפאדות > קסי

הממלכה הייתה ממוקמת באזור סביב בירתה ורנאסי. לפני בודהה, קאסי הייתה החזקה שבין שש עשרה המאג'אנפדות. כמה מסיפורי הג'טאקה מעידים על עליונותה של בירתה ועל השגשוג והשפע שלה.
רשימה של מהאג'נאפאדות > קוסלה

קוסלה הייתה ממוקמת מצפון-מערב למגאדהה, שטחה תואם לאווד המודרנית במרכז ובמזרח אוטר פראדש.
בתקופתו של הבודהא הממלכה נשלטה על ידי הראג'ה פרסנאג'יט, שהיה ידוע כשליט משכיל. הוא כרת ברית עם ממלכת מגדהה באמצעות נישואי אחותו לשליט מגדהה.
מטבעות כסף של המהג'נאפדה קוסלה (בערך 525–465 לפנה"ס)
תהלוכה שבראשה הרג'ה פראסנג'יט מקוסלה עוזבת את סרוואסטי בדרכה לפגוש את הבודהה. (חלק מהמונומנטים הבודהיסטיים בסאנצ'י).
רשימה של מהאג'נאפאדות > קורו

כתבי הפוראנה עוקבים אחר מקורם של בני קורו ממשפחת "פורו – בהרטה". קורו עצמו נולד לאחר 25 דורות של שושלת פורו, ו-15 דורות אחריו פרצה המלחמה המתוארת במהאבהראטה בין נסיכי הקורו לנסיכי הפנדאווה. ישנה התייחסות בסיפורי הג'טקה למלך דנאנג'איה, כנסיך משושלתו של יודהישטירה, שהיה אחד מהפנדווים.
ממלכת קורו ישבה בסביבות מדינת דלהי המודרנית ומחוז מירוט באוטר פרדש. על פי סיפורי הג'טאקה, בירת קורו הייתה אינדרפרשטרה (Indraprastha). בתקופתו של בודהה, מדינת קורו הייתה רפובליקה.
רשימה של מהאג'נאפאדות > מגדהה

מגדהה הייתה אחת הממלכות הבולטות והמשגשגות במהאג'נאפדות.
ממלכת מגדהה ישבה בדרום ביהאר וחלקים מבנגל של ימינו, והייתה מרכז פעיל של הג'ייניזם בימי קדם. המועצה הבודהיסטית הראשונה התקיימה בה.
מטבע כסף של מהאג'נאפאדת מגאדהה (350 לפני הספירה)
המלך בימביסארה ממגדהה עם הפמליה המלכותית שלו יוצאים מהעיר ראג'גריה כדי להיפגש עם הבודהה.
רשימה של מהאג'נאפאדות > מאלה

הממלכה מוזכרת לעיתים קרובות ביצירות בודהיסטיות וג'ייניסטיות, וכן במהאבהארטה. במהלך התקופה הבודהיסטית, הייתה הממלכה רפובליקה שהייתה מורכבת מתשע טריטוריות המקבילות לתשע החמולות הקונפדרציות. מקובל כי בודהה אכל את הארוחה האחרונה בפאווה ומת בקושינרה, הידועה כיום כקושינגר, ומהווה עד היום אתר עליה לרגל.
רשימה של מהאג'נאפאדות > מטסיה

ממלכה זו מוזכרת בספרות הפאלי, וידוע עליה רק מעט משום שלא הייתה לה חשיבות בתקופת הבודהה.
רשימה של מהאג'נאפאדות > פאנצ'לה

ממלכת פנצ'לה ישבה בטריטוריה התואמת חלקים מאוטאר פרדש של ימינו. במקור היה השבט מלוכני, אך נראה שעבר לשלטון דמוי רפובליקה במאות ה-6 וה-5 לפני הספירה.
רשימה של מהאג'נאפאדות > סוראסנה

ממלכת סוראסנה ישבה בחלקים מאוטר פראדש, הריאנה ורג'סטאן ומאדהיה פראדש של ימינו. אוונטיפוטרה, מלך סורסנה, היה הראשון מבין תלמידיו הראשיים של בודהה, וקידם את הבודהיזם בממלכה. מאתורה, בירת סוראסנה, נודעה גם בתקופת מגאסתנס כמרכז פולחן קרישנה.
רשימה של מהאג'נאפאדות > וג'י

יושבת בחלקים מנפאל וביהאר של ימינו, וברתה הייתה העיר וישאלי.
הממלכה מוזכרת הן בטקסט הבודהיסטי "Anguttara Nikaya" והן בטקסטים ג'יינים כאחת מ"שש עשרה המהאג'אנפדות". השבט זה מוזכר על ידי הפילוסוף וההוגה צ'אנקיה, וכן על ידי הנזיר הסיני שוואנדזאנג.
רשימה של מהאג'נאפאדות > ואטסה

בני הוואטסה נחשבים ענף ממשפחת קורו. אודיאנה היה שליט ואטסה במאה ה-6–5 לפני הספירה. בתחילה המלך אודיאנה התנגד לבודהיזם, אך מאוחר יותר הפך לחסיד של בודהה והפך את הבודהיזם לדת המדינה. אמו של אודיאנה, המלכה מריגוואטי, ידועה בהיותה אחת מהנשים השליטות המוקדמות ביותר בהיסטוריה ההודית.
הערות שוליים

↑  Vikas Nain, "Second Urbanization in the Chronology of Indian History", International Journal of Academic Research and Development 3 (2) (March 2018), pp. 538–542 esp. 539.
↑  Anguttara Nikaya I. p 213; IV.
↑  Anguttara Nikaya: Vol I, p 213, Vol IV, pp 252, 256, 260 etc.
↑  Raychaudhuri, Hemchandra (1972). Political History of Ancient India. Calcutta: University of Calcutta. p. 59.
כלי חרס של תרבות הכלים השחורים הצפוניים (c. 500–200 לפני הספירה)
מטבע כסף מהמאהג'נאפאדה אוונטי (המאה הרביעית לפני הספירה)
מטבע כסף של מהאג'נאפאדת קורו (המאה הרביעית לפני הספירה)
מטבע מפנקלה (75-50 לפנה"ס), 
שבו מופיע האל אינדרה יושב על הדום.
אננדה סטופה, בעיר ווישאלי שהייתה בירת ואג'י. אחת הרפובליקות המוקדמות בעולם.
אילן פלוס

| --- | --- |
אין תמונה חופשית
 לידה:  דצמבר 1965 (בן 59) 
 מדינה:  ישראל 
 השכלה:  אוניברסיטת חיפה  אוניברסיטת דרבי 
 
אילן פלוס (נולד בדצמבר 1965) הוא דיפלומט ישראלי המשמש כשגריר ישראל ברפובליקה של הפיליפינים מאז אוקטובר 2021.
ביוגרפיה

אילן פלוס נולד בחיפה שבישראל. לאחר שירות של חמש שנים בחיל הים הישראלי, השלים תואר ראשון בפסיכולוגיה באוניברסיטת חיפה ותואר שני במנהל עסקים מאוניברסיטת דרבי בממלכה המאוחדת.
קריירה דיפלומטית

פלוס הצטרף לשירות החוץ הישראלי בשנת 1994 ומאז מילא שורה של תפקידים בשגרירויות ישראל ברחבי העולם, ביניהם:
סגן שגריר וקונסול בשגרירות ישראל במנילה שבפיליפינים
סגן שגריר בשגרירות ישראל בהאג שבהולנד
סגן שגריר בשגרירות ישראל בפרטוריה שבדרום אפריקה
יועץ מדיני בנציגות הקבועה של ישראל באו"ם בניו יורק
בין השנים 2009 ל-2016 שימש כמנהל לתכנון מדיניות וקשרי חוץ ולאחר מכן כסגן ראש אגף מש"ב, הסוכנות הישראלית לשיתוף פעולה בינלאומי לפיתוח. בשנים 2016 עד 2018, עמד בראש הנציגות הישראלית בבחריין, שהייתה חשאית לפני הסכמי אברהם. בין השנים 2018 ל-2021 כיהן כסגן ראש האגף הכלכלי במשרד החוץ.
באוקטובר 2021 מונה לשגריר ישראל בפיליפינים, אליה שב לאחר כ-25 שנה מתפקידו האחרון במדינה. בין היתר, במהלך כהונתו ערך ביקור תנחומים אצל משפחתה של אנג'לין אגירה, מטפלת פיליפינית שנרצחה בטבח בכפר עזה באוקטובר 2023 בתחילת מלחמת חרבות ברזל.
חיים אישיים

אילן פלוס נשוי לגילה ואב לארבעה ילדים.
הערות שוליים

↑  איתמר אייכנר, "בכינו יחד": שגריר ישראל בפיליפינים ביקר את משפחתה של אנג'לין שנרצחה בכפר עזה, באתר ynet, 5 בנובמבר 2023
חורן

| --- | --- |

 מדינה / טריטוריה:  סוריה, ירדן
 קואורדינטות:  33°01′47″N 35°49′06″E﻿ / ﻿33.029615°N 35.818383°E﻿ / 33.029615; 35.818383 
  מפת מיקום  מפה מפורטת    he tabBackground:;tabBorder:#aaa;defaultTab:0;
 
חוֹרָן, חַוְרָן (בערבית: حَوْرَان, חַוְרָאן) הוא חבל ארץ בדרומה של סוריה.
גאוגרפיה

החורן הוא אזור בדרום סוריה הנמצא בין נוה דמשק בצפון לירמוך בדרום, ובין המדבר הסורי במזרח לנחל רוקד ורמת הגולן במערב - על אף שיש כאלו המחשיבים את רמת הגולן כחלק מהחורן. במזרחו, כולל החורן את הר הדרוזים.
בימינו נמצא החורן בתחומי המחוזות קוניטרה, א-סווידא ודרעא של סוריה.
החורן נחשב לאחד החבלים הפוריים ביותר בסוריה, משמש כאסם התבואה הסורי וידוע בחקלאות בעל הנפוצה בו - כרמיו המושקים במי גשמים. עם זאת, אזור החורן נחשב כעני וכמוזנח ביחס למחוזות בהם מצויות עריה הגדולות של סוריה. תלותו של אזור חורן במי גשמים הביאה לכך שבימי בצורת הוא סבל מקשיים כלכליים.
היסטוריה

החורן מוזכר בשמו בספר יחזקאל, פרק מ"ז, פסוק ט"ז, בתיאור גבולותיה של ארץ ישראל. משמעות שמו של החבל, היא "ארץ חלולה", "מחוררת", והוא ניתן לו על שום סלעי הבזלת הנקבוביים שמאפיינים את נופו.
בסיפורת המקראית, משה הכה את עוג מלך הבשן באדרעי, ונתן את הארץ לחצי שבט מנשה.
רוב תושבי המקום נשארו במקומם, ובימי דוד נזכרים היישובים של הגשורי והמעכתי בגולן העליון. בימי בית ראשון תקפה ארם-דמשק את החורן, ולפרקים השתלטה עליו. יואש וירבעם השני היו מלכי ישראל האחרונים ששלטו בחורן. השלטון האשורי שבא אחריהם חילק את ארץ החורן לשתי פחוות: "קרניני" (קרנים) ו"חורינה" (חורן), שהוסיפו להתקיים במתכונת זו גם לאורך השלטון הבבלי, הפרסי וההלניסטי שאחריהם. הללו התייחסו באיבה למיעוטים היהודים. בשנת 164 לפני הספירה חש יהודה המכבי לעזרתם, הכה את מושלי החורן, והוציא את היהודים אל מעבר הירדן.
בתקופת המשנה היו בחורן יהודים רבים, ובהם תנאים מפורסמים, כגון רבי יוחנן החורני ורבי נחוניא דמן חוורן. הר חוורן נמנה במשנה בין ההרים עליהם היו משיאים משואות להודיע על קידוש החודש. יש הסבורים שחמר חיוורין עתיק, התחליף ליין קפריסין, אחד מסממני הקטורת, היה נלקח מבקעת בית חורתן, בה היו גפנים טובות.
בתקופה הרומית נודע החורן כחבל הרומי "אוראניטיס", שהיה החבל שמדרום לחבל הגולן ("גאולניטיס").
עם ראשית האסלאם במאה ה-7 נמשכה פריחת החבל שהיה אז בידי בית אומיה הערבי, בשל קרבתו למרכז התרבות של השלטון בדמשק. בימי האימפריה העות'מאנית החלה הדלדלותו של החבל הזה, שהפך נחלת מרעה לבדואים.
בתקופה העות'מאנית הובל חיטה מהחורן לעכו בדרך שנקראה דרב אל חורנה.
בראשית המאה ה-20 התגוררו בחורן בעיקר דרוזים, סורים עובדי אדמה ובדואים נודדים.
רצף השנים השחונות שפקדו אותו מאז 2004 דלדלו עוד יותר את מקורות המחייה של תושביו. ההפגנות בסוריה במרץ 2011 פרצו בעיר דרעא אשר בחורן.
התיישבות יהודית בחורן בסוף המאה ה-19

בסוף המאה ה-19, ובמסגרת העלייה הראשונה, הייתה רכישת קרקע והתיישבות יהודית בחורן.
הוקמה מושבה בשם טוּשָאנְבָּאבְּשוּן על ידי קבוצת מתיישבים יהודים רומנים ובולגרים. המתיישבים עלו לקרקע בשלהי שנת 1895, והתגוררו במרחב עד אמצע שנת 1898, אז עזבו את המושבה בעצת הברון רוטשילד.
לקריאה נוספת

יעקב סלומון, בדרכי שלי, הפרק: "החורן" - חלקי בניסיון לגאולתו, הוצאת עידנים, ירושלים, 1980, עמ' 59 - 68.
הערות שוליים

↑  אנציקלופדיה מקראית, כרך ג', ערך חורן, עמוד 64
↑  על פי אייל זיסר בתוכנית הרדיו, "רצועת הביטחון" ב-21 במרץ 2011
↑  השפעת השביתה על חורן, דבר, 24 במאי 1936
↑  ספר במדבר, פרק כ"א, פסוקים ל"ג–ל"ה
↑  ספר במדבר, פרק ל"ב, פסוקים כ'–מ"ב
↑  משנה, מסכת ראש השנה, פרק ב', משנה ד'
↑  בחורן, החרות, 16 באוגוסט 1910
| אזורים בארץ ישראל |
| --- | --- | --- |
| רמת הגולן וסביבתה | הר חרמון • טרכון • חורן • הבשן • רמת הגולן |  |
| הגליל והעמקים | הגליל העליון • אצבע הגליל • הגליל המערבי • הגליל התחתון • עמק יזרעאל • עמק חרוד • בקעת בית שאן |  |
| מישור החוף | מישור החוף הצפוני • הכרמל • חוף הכרמל • השרון • מישור חוף יהודה • גוש דן • מישור החוף הדרומי |  |
| הבקע הסורי-אפריקני | בקעת הירדן • עמק החולה • ארץ כינרות • עמק בית שאן • הערבה • בקעת ים המלח |  |
| מרכז שדרת ההר המערבית | הגלבוע • השומרון • הרי בנימין • הרי ירושלים • גוש עציון • השפלה • יהודה • מדבר יהודה • הר חברון |  |
| שאר עבר הירדן | הגלעד • ארץ המישור • עמון • מואב • הרי אדום |  |
| הנגב | הנגב הצפוני • חבל אשכול (חבל הבשור) • בקעת באר שבע • מכתשים בנגב • הר הנגב • מדבר פארן • הרי אילת |  |
| --- | --- |
בקרת זהויות :  GND: 4239284-6  TDVİA: havran 
הקושאנים המקוריים על אדמות הברון רוטשילד בחורן
מודעה על טיול למחוזות מולדת בהובלת זאב וילנאי
מיראט

| --- | --- |

 מדינה:  הודו הודו
 מדינה:   אוטר פרדש
 שטח:  272 קמ"ר
 גובה:  224 מטרים
 אוכלוסייה:  ‏
  ‑ בעיר:  1,305,429 (2011)
  ‑ במטרופולין:  1,424,908 (2011)
  ‑ צפיפות:  4,800 נפש לקמ"ר (2011)
 קואורדינטות:  28°59′04″N 77°42′22″E﻿ / ﻿28.98432378776983°N 77.70618796304916°E﻿ / 28.98432378776983; 77.70618796304916
 אזור זמן:  UTC +5:30
 ‏ Meerut.nic.in.
  מפת מיקום  מפה מפורטת   (למפת הודו מוגדלת) ניו דלהי מומבאי קולקטה היידראבאד בנגלור אחמדאבאד צ'נאי סוראט פונה ג'איפור לאקנאו קאנפור נאגפור פטנה לודהיאנה טריוונדרום פורט בלייר פקיסטן אפגנ. הרפובליקה העממית של סין  נפאל בהו. בנג. מיאנמר ת. ס"ל מפרץ בנגל  הים הערבי  האוקיינוס ההודימיראט(למפת הודו רגילה) ניו דלהי מומבאי קולקטה היידראבאד בנגלור אחמדאבאד צ'נאי סוראט פונה ג'איפור לאקנאו קאנפור נאגפור פטנה לודהיאנה טריוונדרום פורט בלייר פקיסטן אפגנ. הרפובליקה העממית של סין  נפאל בהו. בנג. מיאנמר ת. ס"ל מפרץ בנגל  הים הערבי  האוקיינוס ההודימיראט  he tabBackground:;tabBorder:#aaa;defaultTab:0;
מיראט (בהינדי: मेरठ, באורדו: میرٹھ) היא עיר בצפון-מערב מחוז אוטר פרדש, צפון הודו.
העיר שוכנת כ-70 ק"מ צפון-מזרחית לעיר הבירה דלהי ואף נכללת ב-"אזור הבירה הלאומית". מיראט היא העיר השלישית בגודלה באוטר פרדש, היא נמצאת במקום ה-242 במדרג העולמי של ערים לפי גודל והיא העיר ה-25 בגודלה בהודו.
מיראט ממוקמת בצומת של כמה כבישים וקווי רכבת. זהו מרכז סחר למוצרים חקלאיים ויש בו כמות לא מבוטלת של תעשייה, כולל ייצור, התכה, מלאכת יד וטחינת סוכר, כותנה, קמח וזרעי שמן. בשנת 1965 הוקמה בעיר אוניברסיטה, ויש בה מספר מכללות שקשורות לאוניברסיטה. במיראט קיימים גם מאוזוליאום מהמאה ה-12 ומספר מקדשים ומסגדים ישנים.
העיר מיראט היא יצרנית גדולה של מוצרי ספורט ומרכז היצור של כלי נגינה הגדול במדינה. מיראט נחשבת "בירת הספורט" של הודו.
מיראט הייתה מהמוקדים החשובים במהלך המרד ההודי הגדול של שנת 1857, שם התחיל למעשה המרד באופן גורף ואלים כאשר חיילים הודים בשירות צבא חברת הודו המזרחית הבריטית, התמרדו כנגד קציניהם הבריטים. במאי של אותה השנה העיר הייתה עדה להתפרעויות, רצח ובזיזה של המקומיים כנגד הבריטים שחיו בעיר. לאחר שהוצת כאן, המשיך המרד במספר מוקדים נוספים בצפון הודו, עד אשר דוכא לבסוף כשנה מאוחר יותר.
הערות שוליים

↑  נכון ל-2010.
↑  מיראט, באתר אנציקלופדיה בריטניקה (באנגלית)
| --- | --- |
בקרת זהויות :  NLI: 987007557214705171  GND: 4287574-2  LCCN: n81038836  MusicBrainz: d173aaab-eb19-406e-aace-3304cebdf6c8  VIAF: 145423763   WorldCat (עם VIAF): 145423763 
ערך זה הוא קצרמרבנושא יישובים בהודו. אתם מוזמנים לתרום לוויקיפדיה ו.
מטריצה דו-סטוכסטית

במתמטיקה, מטריצה ריבועית ממשית היא מטריצה דו-סטוכסטית, אם כל רכיביה אי-שליליים, וסכום האיברים בכל שורה ובכל עמודה שלה הוא 1.
מטריצה  A היא מטריצה דו-סטוכסטית אם ורק אם שתי המטריצות  A ו- A^{T} הן מטריצות סטוכסטיות.
הגדרה מתמטית

יהי  n\in \mathbb {N}  מספר טבעי ו- A\in \mathbb {R} ^{n\times n} מטריצה ריבועית ממשית מגודל  n.  A תקרא מטריצה דו-סטוכסטית אם ורק אם היא מקיימת את שלושת התנאים הבאים:
כל איבריה בין 0 ל-1:  לכל  1\leq i,j\leq n מתקיים כי  0\leq A_{ij}\leq 1.
סכום האיברים בכל עמודה שווה ל-1: לכל  1\leq j_{0}\leq n מתקיים כי  \sum _{i=1}^{n}{A_{ij_{0}}}=1.
סכום האיברים בכל שורה שווה ל-1: לכל  1\leq i_{0}\leq n מתקיים כי  \sum _{j=1}^{n}{A_{i_{0}j}}=1.
נובע ישירות מההגדרה כי  A דו-סטוכסטית אם ורק אם המטריצה המשוחלפת שלה  A^{T} היא מטריצה דו-סטוכסטית.
תכונות

כל מטריצת תמורה היא מטריצה דו-סטוכסטית. בפרט, מטריצת היחידה היא מטריצה דו-סטוכסטית.
בהינתן  n\in \mathbb {N}  מספר טבעי ו- A,B\in \mathbb {R} ^{n\times n} מטריצות דו-סטוכסטיות מתקיים כי כפל המטריצות  AB היא מטריצה דו-סטוכסטית.
בהינתן  n\in \mathbb {N}  מספר טבעי,  A,B\in \mathbb {R} ^{n\times n} ו- 0\leq \lambda \leq 1, המטריצה  \lambda A+(1-\lambda )B היא מטריצה דו-סטוכסטית.
בהינתן  n\in \mathbb {N}  מספר טבעי ו- a,b\in \mathbb {R} ^{n} ניתן להוכיח כי  a ממייר את  b אם ורק אם קיימת מטריצה דו-סטוכסטית  D\in \mathbb {R} ^{n\times n} כך ש- b=Da.
פאון בירקהוף ומשפט בירקהוף-פון נוימן

אם מתייחסים ל- \mathbb {R} ^{n\times n} כמרחב וקטורי  n^{2} ממדי, ניתן להתייחס לאוסף המטריצות הדו-סטוכסטיות מסדר  n\times n כפוליטופ (פאון מממד כללי כלשהו) מממד  (n-1)^{2}. פוליטופ זה נקרא פאון בירקהוף, על שם המתמטיקאי גארט בירקהוף.
משפט בירקהוף-פון נוימן קובע כי לכל  n\in \mathbb {N}  פאון בירקהוף הוא פאון קמור שקודקודיו הם מטריצות התמורה ה- n ממדיות. בניסוח מתמטי, לכל מטריצה דו-סטוכסטית  A\in \mathbb {R} ^{n\times n} קיימים  k\in \mathbb {N} ,  \lambda _{1},\dots ,\lambda _{k}\in \mathbb {R}  ו- P_{1},\dots ,P_{k}\in \mathbb {R} ^{n\times n} כך ש:
\lambda _{i}>0 לכל  1\leq i\leq k
P_{i} היא מטריצת תמורה לכל  1\leq i\leq k
\sum _{i=1}^{k}{\lambda _{i}}=1
\sum _{i=1}^{k}{\lambda _{i}P_{i}}=A
המשפט ההפוך נכון גם הוא: מטריצה  A\in \mathbb {R} ^{n\times n} היא דו-סטוכסטית אם ורק אם היא נמצאת בפאון הקמור שקודקודיו הם מטריצות התמורה.
המשפט נקרא על שם גארט בירקהוף וג'ון פון נוימן.